Cuneiform Tablet Kt 94/k 1338 (AKT 6c 632)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ku-zi-zi-a a-lá-ḫi-im <big_gap>-ni-im ù ša-at-a-na qí-bi₄-ma um-ma ma-ma-ḫi-ir-ma 6.5 GÚ URUDU SIG₅ be-li-a DUMU DINGIR-kur-ub ša tí-iš-mur-na ḫa-bu-lam ṭup-pè-a pè-té-a-ma ṭup-pu-šu šé-li-a-ma a-ma-kam URUDU ù ṣí-ba-sú ša-áš-qí-il₅-šu ù a-ḫa-ma 25 ma-na URUDU SIG₅ ší-im ANŠE šu-ut-ma ḫa-bu-lam iš-tù u₄-mì-im ša ṭup-pá-am al-pu-tù-ni a-na <gap> ITU.KAM i-ša-qal šu-ma lá iš-qú-ul a-na ṣí-ib-tim ki-ma a-wa-at kà-ri-im i-lá-ak-šu-um ṣa-áb-ta-šu-ma URUDU ù ṣí-ba-sú ša-áš-qí-lá-šu a-dí tí-ir-tí i-lá-kà-ni URUDU É iš-tí-in i ba-ri-ku-nu ku-un-kà-ma li-bi₄-ší šu-ma <big_gap> a ṣí-ib-tim ú-ša-ḫa-at-ku-nu ú-lá 20 ú-lá 30 {TÚG}ku-ta-ni dí-na-šu-ma lig-mì-lá-ni ù URUDU a-na TÚG li-iš-qú-lam i-na {d}UTU-ši ṭup-pá-am ú-lá-pì-ta-ku-nu-tí-ni a-na wa-aḫ-šu-ša-na a-ta-lá-ak ki-ma ṭup-pí ta-áš-me-a-ni <big_gap> šu <big_gap> i <big_gap> li-li-kam 1 GÍN KÙ.BABBAR a-mur-a-šur a-ḫu-ni na-áš-a-ku-nu-tí šu-ḫu-pá-tim <big_gap>-ni-šu SIG₅-tim ša-ma-nim